Базавы праект усіх будынкаў абапіраецца на дзеючыя нормы будаўніцтва і прадугледжвае падключэнне да цэнтралізаваных сістэм ацяплення і гарачага водазабеспячэння, устаноўку ў кожнай кватэры батарэй, тэрмастатычных клапанаў і лічыльнікаў цяпла ў якасці стандартных параметраў. Уклад праекта ПРААН-ГЭФ для пакрыцця расходаў на дадатковыя меры па павышэнні энергаэфектыўнасці складзе 15 працэнтаў да базавага інвестыцыйнага кошту. Гэтыя меры ўключаюць у сябе шэраг новых інжынерных сістэм. Для сістэмы ацяплення, напрыклад, будзе прымяняцца пакватэрная прымусовая вентыляцыя з выкарыстаннем да 80 працэнтаў цяпла выходзячага паветра. Для сістэмы гарачага водазабеспячэння — цеплавыя помпы, якія ўтылізуюць цяпло грунту праз фундаментныя палі і цяпло каналізацыйных сцёкаў, цеплаабменнікі, якія рэгенеруюць цяпло бытавых сцёкаў, і сонечныя награвальнікі. Сонечныя батарэі будуць даваць электраэнергію на прывад цеплавых помп і вентылятараў, а таксама на асвятленне месцаў агульнага карыстання. Чакаецца, што на пілотных аб’ектах расход цяпла на гарачае водазабеспячэнне будзе скарочаны не менш як на 40 працэнтаў.